《随园先生来吴门招集女弟子于绣阁余因病未曾赴会率呈二律 其一》
清代·金逸

西湖续会许相从，闺阁咸钦大雅宗。我岂能诗惭画虎，人言此老好真龙。

竹声当牖凉三径，云气深潭幻一峰。未得追随女都讲，春愁偏欲恼吴侬。

作者简介：清江苏长洲人，字纤纤，一字仙仙。诸生陈基(竹士)妻。师事袁枚。工诗。诗人郭麟见其作品，以为得未曾有。二十五岁卒。有《瘦吟楼诗草》。